《卜算子 夹城八景 其一 夹城夜月》
明代·王洪

孤月泛江秋，露下高人静。期着佳人夜不来，坐转霜梧影。

吹彻紫鸾箫，宝篆烟销鼎。桂子飞香下广寒，银汉秋波冷。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。